Interna številka naročila: JNMV-2S/2024

Brežice, februar 2024

**RAZPISNA DOKUMENTACIJA ZA ODDAJO JAVNEGA NAROČILA – popravek št. 1**

**Predmet naročila: Vzdrževanje zdravstvenega informacijskega sistema in pripadajočih modulov**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** Postopek s pogajanji brez predhodne objave

**Objava naročila:** portal e-JN

Naročnik vabi gospodarski subjekt, da skladno z veljavnimi predpisi in to razpisno dokumentacijo predloži svojo prijavo za predmetno javno naročilo.

**KAZALO**

[NAVODILA PONUDNIKU 3](#_Toc158220350)

[1. PRAVNA PODLAGA 3](#_Toc158220351)

[2. VSEBINA RAZPISNE DOKUMENTACIJE 3](#_Toc158220352)

[3. PREDMET JAVNEGA NAROČILA 3](#_Toc158220353)

[4. POSTOPEK ODDAJE JAVNEGA NAROČILA 4](#_Toc158220354)

[5. ROK IN NAČIN PREDLOŽITVE PRIJAVE IN PONUDBE 5](#_Toc158220355)

[6. ODPIRANJE PRIJAV 5](#_Toc158220356)

[7. POJASNILA IN SPREMEMBE RAZPISNE DOKUMENTACIJE 5](#_Toc158220357)

[8. UGOTAVLJANJE SPOSOBNOSTI 6](#_Toc158220358)

[8.1. Subjekti, za katere se ugotavlja sposobnost 6](#_Toc158220359)

[8.2. Razlogi za izključitev 7](#_Toc158220360)

[8.3. Pogoji za priznanje sposobnosti 9](#_Toc158220361)

[5. POJASNJEVANJE, DOPOLNJEVANJE IN SPREMINJANJE PRIJAV OZIROMA PONUDB 9](#_Toc158220362)

[6. FINANČNA ZAVAROVANJA 9](#_Toc158220363)

[10.1. Zavarovanje za dobro izvedbo pogodbenih obveznosti 10](#_Toc158220364)

[11. MERILO 10](#_Toc158220365)

[12. PONUDBENA DOKUMENTACIJA 11](#_Toc158220366)

[12.1. Navodilo za izpolnitev obrazcev 11](#_Toc158220367)

[12.2. Ponudba – ponudbeni predračun 12](#_Toc158220368)

[12.3. Skupna prijava 12](#_Toc158220369)

[12.4. Prijava s podizvajalci 13](#_Toc158220370)

[13. ZAUPNOST 14](#_Toc158220371)

[14. ODSTOP OD ODDAJE JAVNEGA NAROČILA 14](#_Toc158220372)

[15. POGODBA 15](#_Toc158220373)

[16. PROTIKORUPCIJSKO DOLOČILO 15](#_Toc158220374)

[17. POUK O PRAVNEM VARSTVU 15](#_Toc158220375)

[PRIJAVA 17](#_Toc158220376)

[PODIZVAJALCI 18](#_Toc158220377)

[IZJAVA PODIZVAJALCA O NEPOSREDNIH PLAČILIH 19](#_Toc158220378)

[MENIČNA IZJAVA 20](#_Toc158220379)

[IZJAVA O UDELEŽBI V LASTNIŠTVU IN O POVEZANIH DRUŽBAH 21](#_Toc158220380)

[IZJAVA O ODSOTNOSTI OSEBNIH POVEZAV 22](#_Toc158220381)

[POGODBA O VZDRŽEVANJU ZDRAVSTVENEGA INFORMACIJSKEGA SISTEMA IN PRIPADAJOČIH MODULOV 23](#_Toc158220382)

[PONUDBENI PREDRAČUN 39](#_Toc158220383)

# NAVODILA PONUDNIKU

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 – ZNUNBZ, 158/22 – ZNPOVCE, 28/23 in 88/23 – ZOPNN-F) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »Prijava«
3. Obrazec »ESPD«
4. Obrazec »Podizvajalci«
5. Obrazec »Izjava podizvajalca o neposrednih plačilih«
6. Obrazec »Menična izjava«
7. Obrazec »Izjava o udeležbi v lastništvu in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. Obrazec Ponudba – ponudbeni predračun

Gospodarski subjekt naj razpisno dokumentacijo skrbno preuči in kakršne koli morebitne nejasnosti ali nestrinjanja z njo naročniku sporoči preko portala e-JN, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila je vzdrževanje zdravstvenega informacijskega sistema in pripadajočih modulov, za obdobje 3 let.

Podrobnejša specifikacija predmeta naročila je razvidna iz Ponudbe – ponudbenega predračuna, osnutka Pogodbe in drugih relevantnih delov razpisne dokumentacije.

Predmet ponudbe obsega tudi dodatne storitve skladno s 5. členom osnutka pogodbe, ki se izvedejo po potrebi, na podlagi vsakokratnega posamičnega naročila naročnika. Ponudnik mora v ponudbi predložiti cenik dodatnih storitev,ki se obračunajo dodatno, glede na dejansko porabljene oziroma izvedene količine. V kolikor ponudnik takega cenika v ponudbi ne predloži, se šteje, da so dodatne storitve vključene v ponudbeno ceno.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo.

# POSTOPEK ODDAJE JAVNEGA NAROČILA

Za oddajo javnega naročila se izvede postopek s pogajanji brez predhodne objave (46. člen ZJN-3). Pravna podlaga za izvedbo navedenega postopka je tretja alineja točke c) prvega odstavka 46. člena ZJN-3, skladno s katero lahko naročnik uporabi postopek s pogajanji brez predhodne objave za javno naročilo gradenj, blaga ali storitev, če lahko te zagotovi le določen gospodarski subjekt zaradi zaščite izključnih pravic, vključno s pravicami intelektualne lastnine. Naročnik že uporablja zdravstveni informacijski sistem ter vse module programske opreme avtorja/proizvajalca Nova Vizija d.d., katerih vzdrževanje je predmet tega javnega naročila. Za izvajanje aktivnosti, ki so predmet vzdrževanja programske opreme, je nujno potrebno imetništvo pravic intelektualne lastnine na programski opremi. Imetnik teh pravic je v potrebovanem obsegu in vsebini edino proizvajalec zadevne programske opreme.

Postopek oddaje javnega naročila je razdeljen v **dve fazi**. V prvi fazi odda ponudnik **prijavo, z vso zahtevano dokumentacijo,** **razen obrazcev Ponudba – ponudbeni predračun in Menična izjava ter cenika dodatnih storitev.** Po pregledu prijave v prvi fazi postopka izda naročnik odločitev glede priznanja sposobnosti ponudniku za sodelovanje v drugi fazi postopka, tj. za izvedbo pogajanj. Naročnik bo priznal sposobnost za pogajanja ponudniku, ki izpolnjuje pogoje za sodelovanje in zanj ne obstajajo razlogi za izključitev, njegova prijava ustreza potrebam in zahtevam naročnika, določenim v razpisni dokumentaciji ter je prispela pravočasno in pri njem ni dokazano nedovoljeno dogovarjanje ali korupcija. Naročnik po pravnomočnosti odločitve o priznanju sposobnosti ponudnika, ki mu je priznal sposobnost, povabi k pogajanjem. Po pogajanjih izda naročnik odločitev glede oddaje javnega naročila.

O pogajanjih, ki predstavljajo drugo fazo postopka, bo ponudnik, ki mu bo priznana sposobnost, obveščen preko informacijskega sistema e-JN s povabilom k pogajanjem. Izveden bo 1krog pogajanj. Naročnik se bo pogajal o ponudbeni ceni. Pogajanja se izvedejo tako, da ponudnik preko sistema e-JN do roka, ki ga določi naročnik, odda **ponudbo, ki jo predstavlja obrazec Ponudba – ponudbeni predračun, skupaj z Menično izjavo in cenikom dodatnih storitev.** V okviru pogajanj lahko naročnik pred pozivom k podaji ponudbenih cen s ponudnikom opravi usklajevalne sestanke, videokonference, telefonske konference oziroma izvede z njim usklajevanja na drug ustrezen način, na primer preko elektronske pošte.

Naročnik bo na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za predmet javnega naročila v celoti. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PRIJAVE IN PONUDBE

Ponudnik mora prijavo in kasneje ponudbo predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo prijave registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, prijavo oziroma ponudbo odda s klikom na gumb »Oddaj«. Informacijski sistem e-JN ob oddaji prijave oziroma ponudbe zabeleži identiteto uporabnika in čas oddaje. Uporabnik z oddajo prijave oziroma ponudbe izkaže in izjavi voljo oddati zavezujočo prijavo oziroma ponudbo v imenu ponudnika.

Prijava se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 1. 3. 2024 do 9:00 ure.** Rok za oddajo ponudbe bo naročnik določil naknadno, v pozivu k oddaji ponudbe. Za oddano prijavo oziroma ponudbo se šteje prijava/ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo prijav svojo prijavo kadarkoli umakne ali spremeni. Če ponudnik v informacijskem sistemu e-JN svojo prijavo umakne, se šteje, da prijava ni bila oddana in je naročnik v sistemu e-JN tudi ne bo videl. Če ponudnik svojo prijavo v informacijskem sistemu e-JN spremeni, je naročniku v tem sistemu odprta zadnja oddana prijava. Po preteku roka za oddajo prijav oziroma ponudb le-teh ne bo več mogoče oddati.

# ODPIRANJE PRIJAV

Odpiranje prijav bo potekalo avtomatično v informacijskem sistemu e-JN na dan poteka roka za oddajo prijav ob 10:00 uri, na spletnem naslovu <https://ejn.gov.si/>.

Odpiranje prijav poteka tako, da informacijski sistem e-JN samodejno ob uri, ki je določena za odpiranje prijav, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali prijave, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# POJASNILA IN SPREMEMBE RAZPISNE DOKUMENTACIJE

Komunikacija s ponudnikom o vprašanjih oziroma pobudah v zvezi z vsebino naročila in v zvezi s pripravo prijave poteka izključno preko portala e-JN.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na portalu e-JN zastavljeno najkasneje do **20. 2. 2024 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni, pri čemer bo, v kolikor bo to potrebno v luči načela sorazmernosti, podaljšal rok za oddajo prijav oziroma ponudb. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na portalu e-JN.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v prijavi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v prijavi, in sicer:

- ponudnik;

- vsi partnerji v skupni prijavi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi prijave bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v prijavi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani Portala e-JN: <https://ejn.gov.si/espd/> in v njega neposredno vnese zahtevane podatke. Ponudnik, ki v sistemu e-JN oddaja prijavo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v prijavi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja prijavo, naloži nepodpisan ESPD v formatu .xml in bo podpisan hkrati s podpisom prijave. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, certifikatov, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij izvedenih storitev ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi prijavi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v prijavi; **v delu II.B obrazca ESPD je obvezna navedba EMŠO številk vseh fizičnih oseb gospodarskih subjektov iz prvega odstavka 75. člena ZJN-3**).

1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo prijave. Gospodarskega subjekta se ne izloči, če gospodarski subjekt do roka za oddajo prijav poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo prijave (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v prijavi).

1. Gospodarski subjekt je na dan, ko poteče rok za oddajo prijav, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v prijavi).

1. Pri gospodarskem subjektu je v zadnjih treh letih pred potekom roka za oddajo prijav pristojni organ Republike Slovenije ali druge države članice ali tretje države pri njem ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v prijavi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2 ali 4 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, če pa ta v državi v kateri ima ponudnik svoj sedež ni predvidena, pa z izjavo določene osebe, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Gospodarski subjekt mora biti registriran za opravljanje dejavnosti, ki je predmet tega javnega naročila (prvi odstavek 76. člena ZJN-3).

Pogoj mora izpolnjevati vsak gospodarski subjekt v prijavi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti).

Dokazilo:

* **Izpolnjen obrazec ESPD** (za vse gospodarske subjekte v prijavi).

# POJASNJEVANJE, DOPOLNJEVANJE IN SPREMINJANJE PRIJAV OZIROMA PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

Na podlagi drugega odstavka 93. člena ZJN-3 in f) točke 6. odstavka 62. člena ZJN-3 ter v skladu z Uredbo o finančnih zavarovanjih pri javnem naročanju (Uradni list RS, št. 27/2016) naročnik v postopku javnega naročanja zahteva predložitev naslednjih finančnih zavarovanj.

## Zavarovanje za dobro izvedbo pogodbenih obveznosti

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Pogodbe naročniku predložiti tri originalne podpisane in žigosane bianko menice v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava**, z veljavnostjo do poteka roka veljavnosti Pogodbe plus 30 dni, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menic do višine 10% od skupne vrednosti pogodbe (v tej fazi: ponudbe) brez DDV.

Če se bo med trajanjem pogodbe skladno s 95. členom ZJN-3 spremenila vrednost predmeta naročila, bo moral izvajalec temu ustrezno spremeniti oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«). Ponudnik vpiše ponudbeno ceno na največ dve decimalni mesti.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v **prijavi** predložiti naslednjo dokumentacijo:

1. Obrazec »Prijava«
2. Obrazec »ESPD« (za vse gospodarske subjekte v prijavi)
3. Obrazec »Podizvajalci« (obrazec se predloži le v primeru, da ponudnik nastopa s podizvajalci)
4. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila)
5. Obrazec »Izjava o udeležbi v lastništvu in o povezanih družbah«
6. Obrazec »Izjava o odsotnosti osebnih povezav«
7. Osnutek Pogodbe.

Ponudnik mora v **ponudbi** predložiti naslednjo dokumentacijo:

1. Obrazec »Ponudba – ponudbeni predračun«
2. Obrazec »Menična izjava«
3. Cenik dodatnih storitev (lastni dokument ponudnika).

Vsi dokumenti morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Izjema od navedenih zahtev velja za osnutek Pogodbe, za katerega ni treba, da je izpolnjen, podpisan in žigosan, ponudnik pa se z njegovo predložitvijo v prijavi strinja z njegovo vsebino.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v prijavo oziroma ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda prijavo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. V nasprotnem primeru ponudnik naročniku odgovarja za vso škodo, ki mu nastane, dajanje neresničnih izjav ter predložitev ponarejenih ali spremenjenih listin kot pravih pa se naznani pristojnemu organu. Naročnik lahko v postopku preverjanja prijav od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave prijave in ponudbe, vključno z morebitnimi drugimi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo prijave oziroma ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik.

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, znesek DDV in skupno ponudbeno ceno z DDV. Cena je fiksna in nespremenljiva ves čas veljavnosti pogodbe.

Ponujena cena mora zajemati vse popuste in stroške (stroške dela, potrošnega materiala, potrebovane opreme, morebitnih zavarovanj, pridobitve listin in dokumentacije, dobave blaga, prevozne, organizacijske, režijske, manipulativne ter vse morebitne druge stroške, ki so neposredno ali posredno povezani z izpolnitvijo javnega naročila).

Predmet prijave oziroma ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila. Variantne prijave oziroma ponudbe niso dovoljene.

Prijava in ponudba morata biti veljavni do 30. 6. 2024.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost prijave oziroma ponudbe, lahko to stori ponudnik samoiniciativno ali na poziv naročnika.

Ponudnik mora v obrazcu Ponudba – ponudbeni predračun izpolniti in ponuditi vse postavke, pri čemer morajo biti cene vpisane v EUR ter zaokrožene na največ dve decimalni mesti. V kolikor ponudnik ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno, ali da je cena zanjo vključena v druge postavke ponudbenega predračuna.

**Ponudnik v prvi fazi postopka v sistemu e-JN naloži v razdelek »Predračun« obrazec Prijava v .pdf datoteki, v drugi fazi postopka pa naloži v razdelek »Predračun« obrazec Ponudba – ponudbeni predračun v .pdf datoteki.**

## Skupna prijava

Skupina gospodarskih subjektov lahko predloži skupno prijavo. V takem primeru je treba v obrazcih ESPD navesti vse gospodarske subjekte, ki so udeleženi v skupni prijavi. Ponudniki, ki nastopajo v skupni prijavi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne prijave pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni prijavi ali vsi gospodarski subjekti v prijavi).

Vsak ponudnik v skupni prijavi mora zase izpolniti in predložiti obrazec ESPD, obrazec Izjava o udeležbi v lastništvu in o povezanih družbah ter obrazec Izjava o odsotnosti osebnih povezav.

Obrazce Prijava, Ponudba – ponudbeni predračun, Podizvajalci in Menična izjava podpiše in žigosa vodilni partner v skupni prijavi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Prijava s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v prijavi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

Ponudniku, ki namerava naročilo izvesti s podizvajalci, v prijavi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni prijavi ali vsi gospodarski subjekti v prijavi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

V kolikor bodo pri posameznem podizvajalcu obstajali razlogi za izključitev oziroma ne bo izpolnjeval pogojev za sodelovanje iz te razpisne dokumentacije, bo naročnik takega podizvajalca zavrnil in zahteval njegovo zamenjavo (oziroma prevzem dela naročila zavrnjenega podizvajalca s strani ponudnika). Enako velja za druge subjekte, katerih zmogljivosti uporablja ponudnik skladno z 81. členom ZJN-3.

Podizvajalci, ki bodo priglašeni v prijavi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji prijavi za vsakega podizvajalca. Ponudnik (oziroma skupina ponudnikov), ki namerava oddati del javnega naročila v podizvajanje, mora v prijavi predložiti izpolnjen, podpisan, datiran in žigosan obrazec »Podizvajalci«.

Neposredna plačila podizvajalcem so po ZJN-3 v primeru, ko podizvajalec to zahteva, obvezna. V takem primeru mora ponudnik v prijavi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«.

V primerih, ko podizvajalec zahteva neposredna plačila, pri čemer je predvideno, da bodo ta znašala več, kot 10.000,00 EUR brez DDV, je treba za takega podizvajalca predložiti tudi obrazec Izvaja o udeležbi v lastništvu in o povezanih družbah.

# ZAUPNOST

Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila. Ti podatki ne bodo objavljeni na odpiranju ponudb, in tudi ne v nadaljevanju postopka.

V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta (sklepa, pravilnika ali podobnega) o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno. Naročnik ne bo varoval zaupnosti podatkov, ki so po veljavnem pravu javni.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse prijave oziroma ponudbe ali odstopi od izvedbe javnega naročila.

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo prijave oziroma ponudbe ter za kakršne koli druge stroške ali škodo.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnikom v fazi priprave in oddaje prijave osnutka pogodbe še ni treba izpolniti, datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

Pogodba je sklenjena z dnem, ko jo podpiše zadnja izmed pogodbenih strank, veljati pa začne, ko izbrani ponudnik naročniku predloži finančno zavarovanje za dobro izvedbo pogodbenih obveznosti.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo prijav oziroma ponudb s strani naročnika ali odločitev glede oddaje naročila, bo imel za posledico zavrnitev njegove prijave oziroma ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene prijave oziroma ponudbe.

Naročnik bo zavrnil tudi prijavo oziroma ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe (z izjemo zakonitega uveljavljanja pravnega varstva), ponudnik ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/2011, 60/2011, 63/2013, 90/2014, 60/2017 in 72/2019; ZPVPJN) določa drugače.

Zahtevek za revizijo, ki se nanaša na vsebino objave, povabilo k oddaji prijave ali razpisno dokumentacijo, se vloži v desetih delovnih dneh od dneva prejema povabila k oddaji prijave. Zahtevka za revizijo ni dopustno vložiti po roku za prejem prijav, razen če je naročnik v postopku javnega naročanja določil rok za prejem prijav, ki je krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva prejema povabila k oddaji prijave. Kadar naročnik spremeni ali dopolni navedbe v objavi, povabilu k oddaji prijave ali v razpisni dokumentaciji, se lahko zahtevek za revizijo, ki se nanaša na spremenjeno, dopolnjeno ali pojasnjeno vsebino objave, povabila ali razpisne dokumentacije ali z njim neposredno povezano navedbo v prvotni objavi, povabilu k oddaji prijave ali razpisni dokumentaciji, vloži v desetih delovnih dneh od dneva objave obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbiro najugodnejšega ponudnika.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji prijave ali razpisno dokumentacijo, mora pred vložitvijo zahtevka plačati takso v višini 4.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT koda: BSLJSI2X; IBAN:SI56011001000358802 – taksa za postopek revizije javnega naročanja.

Zdravstveni dom Brežice

Dražen Levojević, direktor

# PRIJAVA

|  |  |
| --- | --- |
| Naziv ponudnika |  |
| Naslov |  |
| Matična številka |  |

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, dajemo naslednjo prijavo, skladno z razpisno dokumentacijo javnega naročila in veljavnimi predpisi.

Z oddajo prijave potrjujemo, da bomo v primeru, da nam naročnik prizna sposobnost za sodelovanje na pogajanjih, oddali ponudbo ter da bomo, v primeru, da bomo izbrani za predmetno javno naročilo, storitve izvedli na način in pod pogoji, kot so navedeni v razpisni dokumentaciji, vključno z osnutkom pogodbe.

Prijava je veljavna do vključno dne 30. 6. 2024.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, izjavljamo, da bomo javno naročilo izvedli s sledečimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon oz. e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, na podlagi četrte alineje drugega odstavka 94. člena ZJN-3 podajamo zahtevo, da naročnik Zdravstveni dom Brežice, Černelčeva cesta 8, 8250 Brežice namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, pooblaščamo naročnika Zdravstveni dom Brežice, Černelčeva cesta 8, 8250 Brežice, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti, ki jih bomo predložili naročniku v primeru sklenitve Pogodbe o vzdrževanju zdravstvenega informacijskega sistema in pripadajočih modulov, in sicer do zneska \_\_\_\_\_\_\_\_\_\_\_\_\_\_\_\_\_\_\_\_\_\_ EUR, kar predstavlja 10% pogodbene vrednosti brez DDV. Ta menična izjava je veljavna do poteka roka veljavnosti pogodbe plus 30 dni.

Naročnik lahko vsako od bianko menic izpolni in unovči v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. izvajalec odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere izvajalca; ali
6. izvajalec naročniku povzroči škodo, ki je ne povrne v roku 8 dni po pozivu naročnika; ali
7. izvajalec naročniku poda zavajajoče ali lažne izjave, podatke oziroma dokumente; ali
8. izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila; ali
9. izvajalec naročniku skladno z njegovim pozivom ne izroči novega oziroma spremenjenega finančnega zavarovanja, ki bi bilo potrebno zaradi spremembe vrednosti predmeta naročila.

S to izjavo tudi pooblaščamo naročnika, da predloži izpolnjeno menico v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. Menični znesek se nakaže na transakcijski račun naročnika, št. SI56 0120 9603 0279 537, odprt pri Banki Slovenije Ljubljana.

Datum: \_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU IN O POVEZANIH DRUŽBAH

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, dajemo naslednjo izjavo o udeležbi v lastništvu gospodarskega subjekta in o povezanih osebah.

V lastništvu zgoraj navedenega gospodarskega subjekta so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so z zgoraj navedenim gospodarskim subjektom povezane družbe, so (op. v primeru odsotnosti povezanih družb tabele ni treba izpolniti):

|  |  |  |
| --- | --- | --- |
| Št. | Naziv | Naslov |
| 1 |  |  |
| 2 |  |  |
| 3 |  |  |
| 4 |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O VZDRŽEVANJU ZDRAVSTVENEGA INFORMACIJSKEGA SISTEMA IN PRIPADAJOČIH MODULOV

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

ki ga zastopa direktor Dražen Levojević

Matična številka: 5056268000

ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* naročnik že uporablja zdravstveni informacijski sistem ter vse module programske opreme avtorja/proizvajalca Nova Vizija d.d., katerih vzdrževanje je predmet tega javnega naročila. Za izvajanje aktivnosti, ki so predmet vzdrževanja programske opreme, je nujno potrebno imetništvo pravic intelektualne lastnine na programski opremi. Imetnik teh pravic je v potrebovanem obsegu in vsebini edino proizvajalec zadevne programske opreme;
* je naročnik izvedel postopek oddaje javnega naročila »Vzdrževanje zdravstvenega informacijskega sistema in pripadajočih modulov« na podlagi tretje alineje točke c) prvega odstavka 46. člena ZJN-3, skladno s katero lahko naročnik uporabi postopek s pogajanji brez predhodne objave za javno naročilo gradenj, blaga ali storitev, če lahko te zagotovi le določen gospodarski subjekt zaradi zaščite izključnih pravic, vključno s pravicami intelektualne lastnine;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba.
  1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve vzdrževanja zdravstvenega informacijskega sistema ProMedica, skupaj s hrbteničnim sistemom eZdravje in pripadajočimi moduli in vzdrževanje modula KZZ OnLine, za obdobje 3 let. Storitve se izvajajo na lokaciji naročnika, na naslovu: Černelčeva cesta 8, 8250 Brežice, oziroma, če je smiselno in mogoče, preko oddaljene pomoči oziroma svetovanja.

Vzdrževanje zdravstvenega informacijskega sistema pomeni zagotavljanje pogojev za nemoteno funkcioniranje zdravstvenega informacijskega sistema in opravljanje rednega vzdrževanja. S sklenitvijo te pogodbe zagotavlja izvajalec naročniku, poleg izvedbenih vzdrževalnih del, pripravljenost in funkcioniranje ekipe informatikov, ki ažurno, odzivno in v pogodbenih rokih vzdržujejo zdravstveni informacijski sistem za potrebe naročnika.

Vzdrževanje zdravstvenega informacijskega sistema obsega dela, ki so vključena v mesečni pavšal in vzdrževalna dela, ki jih izvajalec izvaja po naročilu naročnika, ter se plačujejo po dejansko opravljenih količinah.

Izvajalec mora pogodbo izpolniti v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka. Naročnik si pridržuje pravico, da ob morebiti spremembi njegovih potreb zmanjša obseg predmeta pogodbe.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo storitev.

Naročnik daje s sklenitvijo te pogodbe izvajalcu pooblastilo za izvajanje vzdrževalnih del na informacijskem sistemu in na njegovih posameznih delih, navedenih v nadaljevanju pogodbe.

* 1. **člen**

**(informacijski sistem in moduli, ki so predmet pogodbe)**

Izvajalec na podlagi te pogodbe prevzame vzdrževanje, nadgradnje in podporo zdravstvenega informacijskega sistema ProMedica, vključno z vsemi moduli, za katere ima naročnik pridobljene licence.

Izvajalec prevzame tudi vzdrževanje, nadgradnjo in podporo naslednjih modulov sistema eZdravje znotraj zalednega zdravstvenega informacijskega sistema ProMedica:

* eRecept
* eNapotnice
* eNaročanje
* Referenčne ambulante
* ePovzetek podatkov o pacientu:
  + modul PPoP (povzetek podatkov o pacientu)
  + modul Vpogleda v dokumente eZdravja
  + modul eRCO (elektronski register cepljenih oseb)
  + modul Kroničnih bolezni
  + modul Stalne terapije
  + modul Alergij
  + modul Aplikacije v ambulanti apliciranih zdravil
  + modul Pošiljanja izvidov v eZdravje.

Izvajalec prevzame tudi vzdrževanje, nadgradnje in podporo modula KZZ OnLine.

Vsebina naročnikovih licenc informacijskega sistema oziroma programske opreme, ki je predmet vzdrževanja, je podrobneje opredeljena v licenčnih pogodbah med izvajalcem in naročnikom:

* Pogodba o nadgradnji licence zdravstvenega informacijskega sistema iz Sove na ProMedica Ver. 1.0 (št. pogodbe: ZD Brežice-ProMedica/2003/1), skupaj z dodatki,
* Pogodba o razvoju, uvedbi in vzdrževanju programskega modula KzzOnLine ter usposabljanju končnih uporabnikov, skupaj z dodatkom,
* Pogodba o razvoju in vzdrževanju ProMedice modula – Izdatki (št. pogodbe: ZD Brežice-ProMedica-Izdatki/2012/1),
* Pogodba o licenci, implementaciji in vzdrževanju prenovljenega modula ProMedice – medicine dela prometa in športa Ver. 1.0 (št. pogodbe: ZD Brežice/MDPŠ/2017/1),
* Okvirni sporazum o nadgrajevanju zdravstvenega informacijskega sistema in pripadajočih modulov, št. 03-180/2021 z dne 20. 12. 2021, skupaj z dodatki.

V nadaljevanju te pogodbe so za celoten predmet pogodbe skupno uporabljeni izrazi zdravstveni informacijski sistem, informacijski sistem, programska oprema ali podobno.

* 1. **člen**

**(vsebina pogodbenih storitev)**

V mesečni pavšalni znesek vzdrževanja so vključene naslednje storitve izvajalca:

* zagotavljanje ekipe informatikov na vzdrževanju informacijskega sistema, ki je predmet te pogodbe (načrtovalci informacijskih sistemov, sistemski inženirji in programerji) za permanentno in kakovostno opravljanje v pogodbenih nalog,
* stalna pripravljenost ekipe za interveniranje na odpravi napak in motenj v delovanju zdravstvenega informacijskega sistema z odzivnimi časi, kot jih določa ta pogodba,
* svetovanje skrbnikom, tako v vsebinskem, kot v tehničnem smislu, podpora uporabnikom v obsegu in na način, kot to določa naslednji odstavek tega člena,
* zagotavljanje spletnega portala (»help desk«) za sprejem vprašanj, težav, napak, predlogov, iniciacijo ter koordinacijo postopka njihovega reševanja,
* vodenje evidence sprejetih prijav, rešenih prijav in odprtih problemov, strokovni nadzor in pomoč za nemoten potek obdelav na daljavo v obsegu in na način, kot to določa naslednji odstavek tega člena,
* svetovanje pri uporabi programov v obsegu in na način, kot to določa naslednji odstavek tega člena,
* dokumentiranje storitev oddaljene pomoči uporabnikom,
* spremljanje vsebinskih novosti, povezanih z vsebino predmeta pogodbe, udeležba na sestankih in posvetih, ki jih organizira Nacionalni inštitut za javno zdravje (NIJZ) oziroma drug pristojen subjekt,
* spremljanje občasnikov in okrožnic in drugih gradiv,
* odpravljanje napak in pomanjkljivosti v programski kodi in sistemskih nastavitvah, za katere je odgovoren izvajalec in za katere se uveljavlja garancija,
* distribucija novih verzij predmeta pogodbe,
* spreminjanje izvorne kode v aplikacijah zaradi sprememb veljavnih predpisov, ali sprememb, zahtevanih s strani NIJZ v obsegu, določenem v 5. členu te pogodbe,
* manjše spremembe programske opreme za potrebe naročnika, v smislu večje funkcionalnosti za naročnika,
* spreminjanje izvorne kode po načrtih izvajalca za večjo funkcionalnost in učinkovitost predmeta pogodbe, ki se manifestira v novih standardnih verzijah programov,
* izboljšave in optimiziranje v algoritmih programov in na uporabniških vmesnikih, uvajanje novih verzij orodij za programiranje, prilagajanje aplikacij tehnološkemu razvoju računalniške opreme in operacijskega sistema Windows, prilagajanje razvoju knjižnic sistema (v obsegu vmesnika in funkcionalnosti obstoječih knjižnic),
* svetovanje za uporabo informacijskega sistema ter pomoč za nemoten in pravočasen potek ključnih obdobnih obdelav, praviloma preko portala podpora.vizija.si,
* telefonska pomoč za nemoten potek obdelav in telefonsko svetovanje pri uporabi programov v obsegu in na način, kot to določa naslednji odstavek tega člena.

Pogodbeni stranki glede obsega storitev v okviru mesečnega pavšala podrobneje določata:

* naročnik je dolžan pravočasno obvestiti izvajalca o zahtevanih spremembah v modulih sistema eZdravje, potrebnih zaradi sprememb veljavnih predpisov oziroma navodil NIJZ in drugih pristojnih organov oziroma inštitucij, tako, da lahko izvajalec pravočasno izvede potrebovane spremembe,
* izvajalec se obvezuje, da bo uskladil delovanje programske opreme s spremembami veljavnih predpisov v najkrajšem možnem roku, ob zadostni vnaprejšnji najavi že pred časom, ko sprememba predpisa stopi v veljavo,
* manjše spremembe v programih (popravki izpisov: zamiki in premiki izpisanega besedila, manjši dodatni podatki, popravki statistike: preoblikovanje statističnega izpisa, manjši dodatni pogoji izpisa, manjše dopolnitve obstoječih funkcionalnosti, poenostavitve obdelav, vgrajevanje dodatnih kontrol) bo naročnik naročal izvajalcu v pisni obliki. Stranki se dogovorita, da morajo biti takšna naročila koordinirana s strani naročnikovega skrbnika sistema oziroma skrbnika te pogodbe in jih ne more naročati vsak uporabnik posamično.
* vse spremembe programov, vključno z novimi verzijami, bo izvajalec predal naročniku v prevzem preko aplikacije NVO ali s pomočjo odlaganja na ftp strežnik, od koder skrbnik sistema sam nalaga nove verzije na strežnik naročnika; ali v obliki pripetih dokumentov z elektronski pošto na naslov, ki ga določi naročnik; ali preko file transfer postopka po internetni povezavi na strežnik naročnika,
* izvajalec zagotavlja naročniku telefonsko svetovanje za uporabo zdravstvenega informacijskega sistema, pri čemer se naročnik trudi zagotoviti, da uporabniki kontaktirajo izvajalca na ta način le v nujnih primerih. V kolikor intervencije iz objektivnih razlogov (v smislu nezadostnih oziroma nejasnih informacij, podanih s strani naročnika) ni mogoče izvesti po telefonu, izvajalec naročnika napoti na pisno komunikacijo,
* izvajalec zagotavlja naročniku telefonsko pomoč za nemoten in pravočasen potek ključnih obdobnih obdelav, pri čemer se naročnik obveže, da bo interno koordiniral število in vzrok telefonskih klicev. V kolikor intervencije iz objektivnih razlogov (v smislu nezadostnih oziroma nejasnih informacij, podanih s strani naročnika) ni mogoče izvesti po telefonu, lahko izvajalec naročnika napoti na pisno komunikacijo.
  1. **člen**

**(dodatne storitve)**

Vzdrževalna dela, ki niso vključena v mesečni pavšalni znesek vzdrževanja, lahko pa jih naročnik naroči kot dodatna dela po tej pogodbi, so:

* administriranje mrežne infrastrukture in sistemske programske opreme, ki naročniku omogočajo dostop do storitev eZdravja oziroma programske opreme,
* pomoč tehničnemu kadru in uporabnikom naročnika preko oddaljene povezave (na primer administriranje parametrov v aplikacijah in ostala dela po naročilu uporabnika),
* vzdrževalna dela sistemskega administratorja in administratorja zbirk podatkov preko oddaljene povezave ali na lokaciji naročnika,
* svetovanje, pomoč in intervencije na lokaciji naročnika, ki niso posledica napak programske opreme,
* izobraževanje uporabnikov za uporabo predmeta pogodbe in programske, sistemske in računalniške opreme;
* vzdrževanje na daljavo, ki ni posledica programskih napak in ni zaobseženo s prejšnjim členom, predvsem prenos popravljenih, dopolnjenih in novih verzij programov na strežnik naročnika, ter operativno izvajanje vzdrževalnih del na daljavo.

Poleg storitev, navedenih v prejšnjem odstavku, lahko naročnik skladno s svojimi potrebami (to je v primeru razširitve, nadgradnje, dokupa novih licenc, modulov ali funkcionalnosti zdravstvenega informacijskega sistema) naroči tudi dodatne količine:

* vzdrževanja zdravstvenega informacijskega sistema ProMedica s pripadajočimi moduli, po ceni na enoto mere iz te pogodbe,
* vzdrževanja modula ProMedica - Izdatki, po ceni na enoto mere iz te pogodbe,
* vzdrževanja hrbteničnega Sistema eZdravje s pripadajočimi moduli, po ceni na enoto mere iz te pogodbe,
* vzdrževanja modula KZZ On-Line, po ceni na enoto mere iz te pogodbe.

V kolikor Nacionalni inštitut za javno zdravje, ki upravlja rešitve projekta eZdravje, naroči pri izvajalcu te pogodbe večjo dograditev ali nov modul predmeta pogodbe v okviru projekta eZdravje in je tudi plačnik te dograditve ali novega modula eZdravje, se stranki dogovorita za dvig pavšalnega mesečnega vzdrževanja, pri čemer v čim večji možni meri izhajata iz enotnih cen za storitve po prejšnjih odstavkih tega člena.

Pogodbeni stranki naročilo dodatnih storitev po tem členu pisno dokumentirata.

* 1. **člen**

**(pogodbena vrednost)**

Cena za storitve, ki so predmet te pogodbe, znaša:

|  |  |  |  |  |  |
| --- | --- | --- | --- | --- | --- |
| Št. | Vzdrževanje | Enota mere | Kol. | Cena na EM v EUR brez DDV | Cena postavke v EUR brez DDV |
| 1. | Vzdrževanje zdravstvenega informacijskega sistema Promedica, s pripadajočimi moduli, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 2. | Vzdrževanje modula ProMedica – Izdatki, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 3. | Vzdrževanje hrbteničnega sistema eZdravje, s pripadajočimi moduli, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 4. | Vzdrževanje modula KZZ OnLine, 32,32 timov (cena za 1 tim: \_\_\_\_\_\_\_ EUR brez DDV) | mesec | 36 |  |  |
| 5. | Dodatne storitve | kpl | 1 | 20.000,00 | 20.000,00 |

Skupna pogodbena cena za zgoraj navedene storitve znaša:

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_ % | EUR |
| Skupna pogodbena cena z DDV | EUR |

Pogodbeni stranki se izrecno dogovorita, da so zgoraj navedene količine okvirne ter da se količina storitev prilagaja glede na potrebe naročnika. Naročnik se v nobenem primeru ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih.

Količine dodatnih storitev, opredeljenih v prejšnjem členu pogodbe, vnaprej ni mogoče oceniti, zato se njihov obračun izvede glede na njihovo dejansko naročeno in izvedeno količino, po ceniku, predloženem v okviru ponudbe, na podlagi katere je sklenjena ta pogodba, oziroma skladno s cenami na enoto mere, opredeljenimi v prejšnjem členu pogodbe. Maksimalna vrednost dodatnih storitev po tej pogodbi je 20.000,00 EUR brez DDV.

Cene na enoto mere (rednih in dodatnih storitev) se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami cen po pogodbi, upoštevaje indeks cen življenjskih potrebščin, ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cene se lahko valorizirajo šele, ko se indeks zviša oziroma zniža za 4%, šteto od preteka enega leta od sklenitve te pogodbe. Povišanje oziroma znižanje cen lahko znaša največ 80% povišanja oziroma znižanja indeksa. Vsa nadaljnja povišanja oziroma znižanja se lahko izvedejo, ko kumulativno povečanje oziroma znižanje indeksa ponovno preseže 4% vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana in jo potrdi druga stranka, pogodbeni stranki spremembo cen uredita z aneksom k tej pogodbi.

Pogodbena cena zajema vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, režijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

* 1. **člen**

**(način obračunavanja in plačila)**

Opravljene storitve po tej pogodbi izvajalec obračuna naročniku z izstavitvijo računov, ki jih naročniku dostavi v elektronski obliki (e-račun).

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za storitve, opravljene v preteklem mesecu. Izvajalec izstavi račun na podlagi pavšala oziroma dejansko realiziranih količin in cen na enoto mere po pogodbi. Izvajalec izstavi naročniku račun do 8. dne v mesecu za pretekli mesec.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi najdaljši rok, kot je določen oziroma dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvajanjem pogodbenih storitev pričel z dnem 1. 6. 2024. Izvajalec bo vse storitve izvajal redno in kontinuirano, skladno s potrebami naročnika in brez zamud.

Izvajalec se zavezuje reševati prijavljene napake oziroma okvare ter zahtevke za tehnično podporo v času in na način, kot je določeno v nadaljevanju tega člena.

Odzivni čas se računa kot čas od trenutka prijave napake do začetka intervencije (vzpostavitev telefonske ali modemske povezave ali obisk pri naročniku) in je odvisen od obsega (teže) napake:

* + kritična napaka je, kadar nezmožnost uporabe informacijskega sistema v celoti onemogoča poslovanje naročnika (na primer izpad dela ali celotnega sistema). Odzivni čas je največ 4 ure po prijavi napake, v primeru objektivnih razlogov pa najkasneje do 9:00 ure naslednjega dne. Izvajalec se zavezuje, da bo kritično napako odpravil ali vsaj spremenil v manj kritično napako v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema. Izvajalec se obvezuje, da bo kritične napake reševal kontinuirano, dokler poslovni proces ne bo normalno stekel. Rok ponovne vzpostavitve podpori poslovnemu procesu v nobenem primeru ne sme biti daljši od dveh delovnih dni.
  + manj kritična napaka je, kadar uporabnik informacijski sistem lahko uporablja, a je delovni proces moten. Odzivni čas je 24 ur od prijave napake. Izvajalec se zavezuje, da bo manj kritično napako odpravil ali vsaj spremenil v nekritično napako v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema. Izvajalec se obvezuje, da bo manj kritične napake reševal kontinuirano, dokler poslovni proces ne bo normalno stekel. Rok ponovnega nemotenega delovanja poslovnega procesa v nobenem primeru ne sme biti daljši od štirih delovnih dni.
  + nekritična napaka je, ko uporabnik informacijski sistem lahko uporablja, vendar delovanje informacijskega sistema odstopa od njegovega ustreznega delovanja, pri čemer delovni proces še ni moten, lahko pa postane. Odzivni čas je 48 ur od prijave napake. Izvajalec se zavezuje, da bo nekritično napako odpravil v skladu s tehničnimi in organizacijskimi zmožnostmi ter določili te pogodbe. Če narava napake objektivno zahteva daljši čas za odpravo, se izvajalec zavezuje o tem nemudoma obvestiti naročnika in mu pisno obrazložiti vsebino problema in navesti ukrepe, ki jih bo izvajalec izvajal za čimprejšnjo rešitev problema.

Izvajalec se zavezuje, da bo redno in kontinuirano spremljal prejete zahtevke ter z naročnikom uskladil prioritete realizacije.

Izvajalec bo na dogovorjen dokumentiran način odgovoril na vsako ustrezno naročnikovo prijavo o motnjah pri uporabi informacijskega sistema najkasneje v rokih, navedenih v prejšnjem odstavku. V primeru kritične napake lahko naročnik po telefonu obvesti izvajalca in skupaj določita način intervencije. Naročnik in izvajalec pri tem upoštevata delovni čas izvajalca od 8. do 16. ure vsak delovni dan, razen ob petkih do 13. ure (razen v primeru nujnih intervencij).

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnitev pogodbenih obveznosti v zgoraj določenih rokih, se lahko ta rok podaljša s sporazumom pogodbenih strank, vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma obvestiti.

* 1. **člen**

**(prijava napak)**

Vsa vzdrževalna dela bosta pogodbeni stranki dokumentirali. Naročnik bo svoje zahteve predajal izvajalcu praviloma v pisni obliki preko izvajalčevega spletnega portala ali po elektronski pošti na naslov \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, izjemoma tudi po telefonu. Izvajalec bo o vsakem vzdrževalnem posegu obvestil naročnika v pisni obliki. V primeru funkcionalnih sprememb programov bo izvajalec posredoval naročniku tudi navodila za uporabo spremenjene programske opreme.

Naročnik prijavi težavo, napako oziroma predlog za izboljšavo aplikacije izvajalcu praviloma preko spletnega portala podpora.vizija.si. ali po elektronski pošti, v primeru kritičnih napak oziroma v drugih utemeljenih primerih po presoji naročnika pa tudi po telefonu. Ob prijavi mora naročnik navesti naslednje podatke:

* naročnik in ime osebe, ki prijavlja napako,
* program in verzijo aplikacije,
* opis problema:
  + resnost problema,
  + kako se kaže problem,
  + točen opis postopka, pri katerem pride do napake,
  + katero napako je javil program,
  + lokacija problema (glavna lokacija, pod-lokacija),
  + prijava uporabnika (delovišče, šifra zdravnika in sestre, način dela, geslo),
  + če je možno, ekranska slika napake
* ocena kategorije napake (kritična napaka, manj kritična napaka, nekritična napaka).
  1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka ter pravili stroke;
  + zagotoviti vse tehnične, materialne in kadrovske vire, ki so potrebni za izpolnitev pogodbe;
  + sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
  + varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.
  1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
  + pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
  + tolmačiti izvajalcu vse morebitne nejasnosti v obsegu in vsebini pogodbenih del;
  + inštalirati ter po potrebi dograjevati oziroma posodabljati ustrezno komunikacijsko strojno in programsko opremo za omogočanje oddaljenega dostopa izvajalca ter zagotoviti ustrezno izobraževanje svojih kadrov za delo s to opremo;
  + zagotoviti skrbnika računalniške mreže, usposobljenega za delo s sistemom ProMedica, z osnovami operacijskih sistemov Windows, osnovami zbirke podatkov MS SQL Server, po potrebi osnovami MS Terminal Server in Citrix MetaFrame in arhiviranjem podatkov;
  + pooblaščenim osebam izvajalca omogočiti oddaljen in fizični dostop do sistema oziroma opreme, ki je predmet vzdrževanja, po potrebi tudi zunaj rednega delovnega časa;
  + izvajalcu posredovati potrebovane podatke, s katerimi razpolaga, da bo ta lahko opravil storitev v skladu z zahtevami te pogodbe;
  + skrbeti za primerne pogoje pri opravljanju storitev na njegovi lokaciji (na primer električni priključki, internetna povezava);
  + v izjemnih, objektivno utemeljenih primerih omogočiti prekinitev delovanja mreže za potrebe intervencije;
  + izvajalcu plačati izpolnitev njegovih obveznosti skladno s to pogodbo.

Naročnik ne sme izvajati posegov v strukturo programske opreme izvajalca, povratnega inženiringa ali posredovanja dokumentacije (na primer navodil za uporabo programa) tretjim osebam brez izrecnega dovoljenja izvajalca.

* 1. **člen**

**(podizvajalci)**

Izvajalec bo to pogodbo izpolnil z naslednjimi podizvajalci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja dobav oziroma storitev s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo del, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane podizvajalce predložiti obrazec ESPD, obrazec »Podizvajalci« ter, v kolikor je relevantno, obrazec »Izjava podizvajalca o neposrednih plačilih« in obrazec »Izjava o udeležbi v lastništvu in o povezanih družbah«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Naročnik bo zavrnil naknadno nominiranega podizvajalca:

* če zanj obstajajo razlogi za izključitev, kot so navedeni v točki 8.2 razpisne dokumentacije za predmetno javno naročilo, skladno s katero je bila sklenjena ta pogodba, ter zahteval zamenjavo predlaganega podizvajalca (oziroma prevzem dela naročila zavrnjenega podizvajalca s strani izvajalca),
* če bi to lahko vplivalo na nemoteno izvajanje ali dokončanje del,
* če novi podizvajalec ne izpolnjuje pogojev za oddajo javnega naročila vsaj v enaki meri, kot jih je izpolnjeval podizvajalec, namesto katerega želi izvajalec nominirati novega podizvajalca.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Izvajalec mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Pogodbeni stranki ugotavljata, da je izvajalec naročniku že predložil menično izjavo za dobro izvedbo pogodbenih obveznosti, z veljavnostjo do poteka roka veljavnosti te pogodbe plus 30 dni, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic do višine 10% od skupne vrednosti pogodbe brez DDV.

Če se med trajanjem pogodbe skladno s 95. členom ZJN-3 spremeni vrednost predmeta naročila, mora izvajalec temu ustrezno spremeniti oziroma nadomestiti zavarovanje za dobro izvedbo pogodbenih obveznosti. V primeru, ko naročnik unovči oziroma predloži v unovčitev posamezno bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik izpolni in unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

* 1. **člen**

**(garancija)**

Izvajalec nudi garancijo za opravljeno delo ves čas veljavnosti te pogodbe. V času garancije je izvajalec dolžan brezplačno odpraviti napake, ki so posledica neustrezno opravljene aktivnosti vzdrževanja informacijskega sistema oziroma programske opreme.

Izvajalec mora reklamacijo rešiti v roku, ki ustreza resnosti napake skladno s to pogodbo (kritična napaka, manj kritična napaka, nekritična napaka). V kolikor izvajalec napake ne odpravi v takem roku, ima naročnik pravico predati opremo v popravilo za odpravo napake drugemu serviserju na stroške izvajalca. V vsakem primeru je izvajalec dolžan naročniku povrniti vso nastalo škodo.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Marina PRAH.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 13. člena pogodbe ali, če izvajalec drugače huje krši določila te pogodbe. Naročnik lahko skladno s tem odstavkom odstopi od pogodbe po predhodnem opominu, razen v primeru iz pete alineje tretjega odstavka 9. člena pogodbe, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če izvajalec zamuja z izpolnitvijo posamezne pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 3 promile (3 ‰) celotne pogodbene vrednosti (brez DDV), za vsak dan zamude, vendar ne več, kot 10% celotne pogodbene vrednosti (brez DDV).

Pogodbeni stranki se strinjata, da v primeru izvajalčeve zamude z izpolnitvijo naročniku ob sprejemu izpolnitve ni treba posebej obvestiti izvajalca o pridržanju pravice do obračuna pogodbene kazni, temveč lahko pogodbeno kazen izvajalcu zaračuna v skladu z določili te pogodbe na podlagi vsake zamude brez obvestila.

Če izvajalec svojih obveznosti po tej pogodbi ne izpolni (pri čemer ne gre za izpolnitev z zamudo) ali jih izpolni z napako, ki je na poziv naročnika ne odpravi v celoti v postavljenem roku, mu lahko naročnik zaračuna pogodbeno kazen v višini 10% celotne pogodbene vrednosti (brez DDV).

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov, v zvezi s čimer bosta stranki po potrebi sklenili posebno pogodbo o obdelavi osebnih podatkov.

* 1. **člen**

**(varstvo poslovne skrivnosti)**

Pogodbeni stranki sta sporazumni, da vsi podatki, do katerih bi prišli z izvrševanjem oziroma v zvezi z izvrševanjem te pogodbe, ter niso javni skladno z veljavnimi predpisi, predstavljajo poslovno skrivnost. Stranki se zavezujeta, da bosta vse take podatke skrbno varovali in jih uporabljali izključno za namen izpolnjevanja te pogodbe.

Pogodbeni stranki se zavezujeta, da ne bosta brez izrecne pisne privolitve razkrivali poslovnih skrivnosti oziroma zaupnih informacij nasprotne stranke, s katerimi se seznanita pri oziroma v zvezi z izpolnjevanjem te pogodbe, nepooblaščenim osebam, ki niso vključene v izpolnjevanje te pogodbe, ter takih informacij ne bosta sami uporabljali za kakršne koli druge namene, kot za izpolnitev te pogodbe.

Pogodbeni stranki sta dolžni zagotoviti varstvo poslovne skrivnosti s strani vseh svojih delavcev, ki se seznanijo s podatki druge stranke. Obveznost varovati poslovno skrivnost zavezuje stranki tudi po prenehanju veljavnosti te pogodbe.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Ob predpostavki ustreznega izvajanja storitev lahko izvajalec navaja naročnika kot eno izmed svojih strank, za katero je izvajal oziroma izvaja projekte in storitve.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku finančno zavarovanje za dobro izvedbo pogodbenih obveznosti. Pogodba je sklenjena za obdobje 36 mesecev.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Številka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# PONUDBENI PREDRAČUN

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Vzdrževanje zdravstvenega informacijskega sistema in pripadajočih modulov«, naročnika Zdravstveni dom Brežice, dajemo predmetno ponudbo oziroma ponudbeni predračun, veljavno do vključno dne 30. 6. 2024, skladno z razpisno dokumentacijo javnega naročila in veljavnimi predpisi.

Ponudbena cena za predmet javnega naročila znaša:

|  |  |  |  |  |  |
| --- | --- | --- | --- | --- | --- |
| Št. | Vzdrževanje | Enota mere | Kol. | Cena na EM v EUR brez DDV | Cena postavke v EUR brez DDV |
| 1. | Vzdrževanje zdravstvenega informacijskega sistema Promedica, s pripadajočimi moduli, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 2. | Vzdrževanje modula ProMedica – Izdatki, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 3. | Vzdrževanje hrbteničnega sistema eZdravje, s pripadajočimi moduli, 43 licenc (cena za 1 licenco: \_\_\_\_\_\_\_ EUR brez DDV) | mesec | 36 |  |  |
| 4. | Vzdrževanje modula KZZ OnLine, 32,32 timov (cena za 1 tim: \_\_\_\_\_\_\_ EUR brez DDV) | mesec | 36 |  |  |
| 5. | Dodatne storitve | kpl | 1 | 20.000,00 | 20.000,00 |

Skupna ponudbena cena (seštevek zgornjih postavk) znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Predmet ponudbe obsega tudi dodatne storitve skladno s 5. členom osnutka pogodbe, ki se izvedejo po potrebi, na podlagi vsakokratnega posamičnega naročila naročnika. Ponudnik mora v ponudbi **predložiti cenik dodatnih storitev,** ki se obračunajo dodatno, glede na dejansko porabljene oziroma izvedene količine.

Z oddajo ponudbe potrjujemo, da bomo storitve izvedli na način in pod pogoji, kot so navedeni v razpisni dokumentaciji, vključno z osnutkom pogodbe.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*